
讘讘讗 诪爪讬注讗 诪讟 注"讘 - 驻讬专讜砖 砖讟讬讬谞讝诇抓

讗诪专讬 诇讬讛 [讗诪专转讬 诇讜]: 诇讗. 讗诪专 诇讬: 诇讬讛讜讜 讛谞讱 讝讜讝讬 [讬讛讬讜 讝讜讝讬诐 讗诇讛] 讘驻拽讚讜谉 讙讘讱 [讗爪诇讱], 讚讛讗 讞砖讻讛 [砖讛专讬 讞砖讱] 诇讬 讜诇讗 讗讜讻诇 诇讛讘讬讗诐 讛讘讬转讛 注讚 砖讘转. 讗诪专讬 诇讬讛 [诇讜]: 讛讗 讘讬转讗 拽诪讱 [讛专讬 讛讘讬转 诇驻谞讬讱]. 讗讜转讘讬谞讛讜 讘讘讬转讗 讜讗讬讙谞讜讘 [讛谞讬讞诐 讘讘讬转 讜谞讙谞讘讜]. 讗转讗 诇拽诪讬讛 [讘讗 讗讜转讜 讗讚诐 诇驻谞讬] 专讘讗 诇转讘讜注 砖讬讞讝讬专讜 诇讜 讗转 讛讻住祝. 讗诪专 诇讬讛 [诇讜]: 讻诇 讘讬讟讜讬 讻诪讜 "讛讗 讘讬转讗 拽诪讱" ["讛专讬 讛讘讬转 诇驻谞讬讱"], 诇讗 诪讬讘注讬讗 [诇讗 谞爪专讻讛] 诇讜诪专 砖砖讜诪专 砖讻专 讚诇讗 讛讜讬 [讗讬谞谞讜], 讗诇讗 讗驻讬诇讜 砖讜诪专 讞谞诐 谞诪讬 诇讗 讛讜讬 [讙诐 讻谉 讗讬谞谞讜]. 讗诪专 专讘讬谞讗: 讗诪专讬 诇讬讛 [讗诪专转讬 诇讜] 诇专讘 讟讘讜转: 讜讛讗 讗诪专讜 诇讬讛 专讘谞谉 [诇讜 讞讻诪讬诐] 诇专讘讗: 讗讬讘注讬 诇讬讛 诇拽讘讜诇讬 注诇讬讛 [讛讬讛 爪专讬讱 诇拽讘诇 注诇讬讜] "诪讬 砖驻专注". 讜讗诪专 诇讬 专讘 讟讘讜转: 诇讗 讛讬讜 讚讘专讬诐 诪注讜诇诐. 讻诇讜诪专, 诪注讜诇诐 诇讗 讛讬讛 诪注砖讛 讻讝讛.


讗 砖谞讬谞讜 讘诪砖谞讛 砖专' 砖诪注讜谉 讗讜诪专: 讻诇 砖讛讻住祝 讘讬讚讜 讬讚讜 注诇 讛注诇讬讜谞讛. 转谞讬讗 [砖谞讜讬讬讛 讘专讬讬转讗]: 讗诪专 专' 砖诪注讜谉: 讗讬诪转讬 讛讚讬谉 讻谉 鈥� 讘讝诪谉 砖讛讻住祝 讜讛驻讬专讜转 讘讬讚 讛诪讜讻专. 讗讘诇 讻讗砖专 讛讻住祝 讘讬讚 讛诪讜讻专 讜驻讬专讜转 讘讬讚 讛诇讜拽讞 鈥� 讗讬谞讜 讬讻讜诇 诇讞讝讜专 讘讜 诪驻谞讬 砖讻住驻讜 讘讬讚讜. 讜转讜讛讬诐: "讘讬讚讜"?! 讛诇讗 讘讬讚 讛诪讜讻专 讛讜讗. 讗诇讗 讬砖 诇转拽谉 讜诇讜诪专: 诪驻谞讬 砖讚诪讬 讻住驻讜 讘讬讚讜.


讜砖讜讗诇讬诐: 讗诐 讻讱, 驻砖讬讟讗 [驻砖讜讟, 诪讜讘谉 诪讗诇讬讜] 砖讛专讬 谞注砖转讛 讻讗谉 诪砖讬讻讛! 讗诪专 专讘讗: 讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 鈥� 讘诪拽专讛 诪讬讜讞讚, 讻讙讜谉 砖讛讬转讛 注诇讬讬讛 (拽讜诪讛 注诇讬讜谞讛 砖诇 讘讬转) 砖诇 讛诇讜拽讞 诪讜砖讻专转 讘讬讚 讛诪讜讻专, 讜砖诐 讛讬讜 讛驻讬专讜转 诪讗讜讞住谞讬诐. 讜诪住讘讬专讬诐: 讟注诪讗 诪讗讬 转拽讬谞讜 专讘谞谉 [诪讛 讟注诐 转讬拽谞讜 讞讻诪讬诐] 注谞讬谉 讝讛 砖诪砖讬讻讛 拽讜谞讛 鈥� 讙讝讬专讛 砖诪讗 讬讗诪专 诇讜 谞砖专驻讜 讞讟讬讱 讘注诇讬讬讛. 讛讻讗 讘专砖讜转讬讛 [讻讗谉 讘专砖讜转讜] 砖诇 讛诇讜拽讞 谞讬谞讛讜 [讛诐], 讗讬 谞驻诇讛 [讗诐 转讬驻讜诇] 讚诇讬拽讛 讘讗讜谞住 鈥� 讗讬讛讜 讟专讞 讜诪讬讬转讬 诇讛 [讛讜讗 讬讟专讞 讜讬讘讬讗 讗讜转讛, 讗转 转讘讜讗转讜].


诪住讜驻专: 讛讛讜讗 讙讘专讗 讚讬讛讬讘 讝讜讝讬 讗讞诪专讗 [讗讚诐 讗讞讚 谞转谉 讻住祝 注讘讜专 讬讬谉]. 诇住讜祝 [诇讘住讜祝] 砖诪注 讚拽讗 讘注讬 诇诪谞住讘讬讛 讚讘讬 驻专讝拽 专讜驻讬诇讗 [砖专讜爪讬诐 诇拽讞转 讗讜转讜 诪讘讬转 驻专讝拽 砖专 讛爪讘讗]. 讗诪专 诇讬讛 [诇讜] 诇讘注诇 讛讬讬谉: 讛讘 [转谉] 诇讬 讝讜讝讬 [讗转 讻住驻讬], 诇讗 讘注讬谞讗 讞诪专讗 [讗讬谞谞讜 专讜爪讛 讬讬谉]. 讗转讗 诇拽诪讬讛 [讘讗 讛讚讬谉 诇驻谞讬] 专讘 讞住讚讗, 讗诪专 诇讬讛 [诇讜]: 讻讚专讱 砖转讬拽谞讜 诪砖讬讻讛 讘诪讜讻专讬谉 讻讱 转讬拽谞讜 诪砖讬讻讛 讘诇拽讜讞讜转, 讜诇讻谉, 讻讬讜谉 砖讛拽讜谞讛 注讚讬讬谉 诇讗 诪砖讱 讗转 讛讬讬谉 鈥� 专砖讗讬 讛讜讗 诇讞讝讜专 讘讜.


讘 诪砖谞讛 讛讗讜谞讗讛, 诪讛讜 讛砖讬注讜专 砖讗诐 讟注讛 讗讜 讛讜讟注讛 讘讜 讘诪拽讞 讬讻讜诇 诇讟注讜谉 砖专讬诪讜 讗讜转讜? 鈥� 讛专讬 讝讛 讻砖讛讬讛 讛讛讘讚诇 讗专讘注讛 讻住祝 诪注砖专讬诐 讜讗专讘注讛 讻住祝 诇住诇注, 讜诇驻讬 讛讞砖讘讜谉 讛讜讗 砖转讜转 (砖砖讬转) 诇诪拽讞. 讜讝讛 砖专讜诪讛 讜讛讜讟注讛 注讚 诪转讬 诪讜转专 诇讜 诇讛讞讝讬专? 注讚 讻讚讬 讛讝诪谉 砖讬专讗讛 诇转讙专 (住讜讞专) 讗讜 诇拽专讜讘讜 讛诪讘讬谉 讬讜转专 诪诪谞讜 讘讟讬讘 讜讘诪讞讬专. 讗讘诇 讗讬谞讜 讬讻讜诇 诇讞讝讜专 诇讗讞专 讝诪谉 讝讛, 砖诪谉 讛住转诐 讗祝 砖专讜诪讛 诪讞诇 讻讘专.


 诪住讜驻专, 讛讜专讛 专' 讟专驻讜谉 讘诇讜讚: "讛讗讜谞讗讛 砖诪讜谞讛 讻住祝 诪注砖专讬诐 讜讗专讘注讛 讻住祝 诇住诇注, 砖诇讬砖 诇诪拽讞". 讜诪砖砖诪注讜 讝讗转 砖诪讞讜 转讙专讬 诇讜讚, 砖注诇 讬讚讬 讻讱 谞注砖讛 讘讬讟讜诇 讛诪拽讞 讚讘专 驻讞讜转 诪爪讜讬. 讗诪专 诇讛诐: 讜讗讜诇诐 诇讚注转讬 讻诇 讛讬讜诐 诪讜转专 诇讞讝讜专 讜诇讗 专拽 讻讚讬 砖讬专讗讛. 讗诪专讜 诇讜 转讙专讬 诇讜讚: 讗诐 讻谉, 讬谞讬讞 诇谞讜 专' 讟专驻讜谉 讘诪拽讜诪讬谞讜 讻驻讬 砖讛讬讬谞讜 注讚 讻讛 讜讞讝专讜 诇讚讘专讬 讞讻诪讬诐 诇驻住讜拽 诇驻讬 砖讬讟转诐 讘讻诇 谞讜砖讗.


讙 讙诪专讗 讗转诪专 [谞讗诪专] 砖谞讞诇拽讜 讗诪讜专讗讬诐 讘砖讗诇讛 讝讜: 专讘 讗诪专: 讘注谞讬谉 讗讜谞讗讛 砖转讜转 诪拽讞 砖谞讬谞讜, 砖诪讞砖讘讬诐 讗转 砖讬注讜专 讛讗讜谞讗讛 讘砖讬砖讬转 诪砖讜讜讬 讛讞驻抓, 讜诇讗 诪谉 讛讻住祝 砖砖讜诇诐. 讜砖诪讜讗诇 讗诪专: 砖转讜转 诪注讜转 谞诪讬 [讙诐 讻谉] 砖谞讬谞讜, 砖讗诐 讛讬讛 讛讛讘讚诇 讻讚讬 砖讬砖讬转 诪讛讻住祝 砖砖讜诇诐 讛专讬 讝讜 讗讜谞讗讛. 讜诪住讘讬专讬诐 讗转 讛诪讞诇讜拽转: 讻讬爪讚? 砖讜讬 砖讬转讗 讘讞诪砖讗 [讚讘专 砖讛讬讛 砖讜讛 砖砖讛 砖诪讻专 讘讞诪讬砖讛], 讗讜 砖讜讬 砖讬转讗 [讚讘专 砖砖讜讜讛 砖砖讛] 讘砖讘注讛 鈥� 讻讜诇讬 注诇诪讗 诇讗 驻诇讬讙讬 [讛讻诇 讗讬谞诐 讞讜诇拽讬诐] 砖讘转专 [砖讗讞专] 讛诪拽讞 讗讝诇讬谞谉 [讗谞讜] 讜讗讜谞讗讛 讛讜讬讗 [讛讬讗 讝讜]. 讻讬 驻诇讬讙讬 [讻讗砖专 谞讞诇拽讜] 专讘 讜砖诪讜讗诇 讛讬讛 讝讛 讻讗砖专 诪讻专 讚讘专 砖讜讬 讞诪砖讗 讘砖讬转讗 [讛砖讜讜讛 讞诪讬砖讛 讘砖砖讛] 讜砖讜讬 [讜讚讘专 讛砖讜讜讛] 砖讘注讛 讘砖讬转讗 [讘砖砖讛]. 讜讛诪讞诇讜拽转 讛讬讗 讻讬爪讚 诪讞砖讘讬诐.


诇讚注转 砖诪讜讗诇 砖讗诪专: 讻讬 讙诐 讘转专 [讗讞专] 讛诪注讜转 讗讝诇讬谞谉 [讗谞讜 讛讜诇讻讬诐] 讗诐 讻谉 讗讬讚讬 讜讗讬讚讬 [讝讛 讜讝讛] 讗讜谞讗讛 讛讜讬 [讛讜讗], 砖讬砖 讻讗谉 讛讘讚诇 砖诇 砖讬砖讬转 诇驻讬 讞砖讘讜谉 讛讻住祝 砖砖讜诇诐. 讜讗讬诇讜 诇专讘 砖讗诪专 砖讘转专 [讗讞专] 砖讜讜讬 讛诪拽讞 讗讝诇讬谞谉 [讗谞讞谞讜 讛讜诇讻讬诐] 讛专讬 砖讜讬 讞诪砖讗 讘砖讬转讗 [砖讜讛 讞诪讬砖讛 砖诪讻专 讘砖砖讛] 讘讬讟讜诇 诪拽讞 讛讜讬讗 [讛讜讗], 砖讛专讬 讛讜讗 讬讜转专 诪讻讚讬 讛讜谞讗讛 (讞诪讬砖讬转 讛注专讱). 讜讗讬诇讜 砖讜讬 [讚讘专 讛砖讜讜讛] 砖讘注讛 讘砖讬转讗 [讘砖砖讛] 讛专讬讛讜 驻讞讜转 诪砖转讜转, 讜讗讬谞讜 讛讜谞讗讛 讜诪讞讬诇讛 讛讜讬讗 [讛讜讗].


讜砖诪讜讗诇 讗诪专: 讻讬 讗诪专讬谞谉 [讻讗砖专 讗讜诪专讬诐 讗谞讜] 诪讞讬诇讛 讜讘讬讟讜诇 诪拽讞 讛专讬 讝讛 讛讬讻讗 讚诇讬讻讗 [讘诪拽讜诐 砖讗讬谉] 砖转讜转 诪砖谞讬 爪讚讚讬诐, 诇讗 诪爪讚 讛讻住祝 砖砖讜诇诐 讜诇讗 诪爪讚 注专讱 讛讞驻抓. 讗讘诇 讛讬讻讗 讚讗讬讻讗 [讘诪拽讜诐 砖讬砖] 砖转讜转 讗驻讬诇讜 诪爪讚 讗讞讚 鈥� 讗讜谞讗讛 讛讜讬讗 [讛讜讗]. 讜诪注转讛 诪谞住讬诐 诇讛讘讬讗 专讗讬讜转 诇砖讬讟讜转.


转谞谉 [砖谞讬谞讜 讘诪砖谞转谞讜]: 讛讗讜谞讗讛 讗专讘注讛 讻住祝 诪注砖专讬诐 讜讗专讘注讛 讻住祝 诇住诇注, 砖转讜转 诇诪拽讞. 诪讗讬 诇讗讜 [讛讗诐 诇讗] 讛讻讜讜谞讛 讚讝讘讬谉 [砖拽谞讛] 讚讘专 砖讜讬 [讛砖讜讜讛] 注砖专讬诐 讘注砖专讬谉 讜讗专讘注讛, 讜砖诪注 诪讬谞讛 [讜诇诪讚 诪讻讗谉]: 讻讬 砖转讜转 诪注讜转 谞诪讬 [讙诐 讻谉] 砖谞讬谞讜, 讜讻砖诪讜讗诇! 讜讚讜讞讬诐: 诇讗, 讛讻讜讜谞讛 讛讬讗 讚讝讘讬谉 砖讜讬 [砖诪讻专 讚讘专 讛砖讜讜讛] 注砖专讬诐 讜讗专讘注讛 讘注砖专讬诐.


讜砖讜讗诇讬诐: 讗诐 讻谉 诪讬 谞转讗谞讛 [专讜诪讛] 讘注讬住拽讛 讝讜 鈥� 讛诪讜讻专. 讗讬诪讗 住讬驻讗 [讗诪讜专 讗诐 讻谉 讗转 住讜驻讛] 砖诇 讛诪砖谞讛: 注讚 诪转讬 诪讜转专 诇讛讞讝讬专 鈥� 讘讻讚讬 砖讬专讗讛 诇转讙专 讗讜 诇拽专讜讘讜. 讜讗诐 讝讛 讗讬谞讜 讘专讜专 诪注爪诪讜, 讛专讬 讗诪专 专讘 谞讞诪谉: 诇讗 砖谞讜 讗诇讗 诇讜拽讞, 砖讻讬讜谉 砖讛讞驻抓 讘讬讚讜 讬讻讜诇 诇讛专讗讜转讜 诪讬讚, 讗讘诇 诪讜讻专 鈥� 诇注讜诇诐 讞讜讝专. 砖讻讬讜谉 砖讗讬谉 讛讞驻抓 讘讬讚讜 讗讬谞讜 讬讻讜诇 诇讛专讗讜转讜, 讜专拽 讻讗砖专 讬讝讚诪谉 讞驻抓 讻注讬谉 讝讛 讬讜讻诇 诇注诪讜讚 注诇 诪讞讬专讜. 讜诇讻谉 讗诐 专讜诪讛 鈥� 讬讻讜诇 诇讞讝讜专 诇注讜诇诐.


讗诇讗 讬砖 诇讞讝讜专 诪谉 讛驻讬专讜砖 讛拽讜讚诐, 讜诇讜诪专 砖诪讚讜讘专 讘讗讜驻谉 讚讝讘讬谉 [砖诪讻专] 砖讜讬 [讚讘专 讛砖讜讜讛] 注砖专讬诐 讜讗专讘注讛 讘注砖专讬谉 讜转诪谞讬讗 [讘注砖专讬诐 讜砖诪讜谞讛]. 转谞谉 [砖谞讬谞讜 讘诪砖谞讛]: 讛讜专讛 专' 讟专驻讜谉 讘诇讜讚: "讛讗讜谞讗讛 砖诪讜谞讛 讻住祝 诪注砖专讬诐 讜讗专讘注讛 讻住祝 诇住诇注, 砖诇讬砖 诇诪拽讞". 诪讗讬 诇讗讜 [讛讗诐 诇讗] 讛讻讜讜谞讛 讚讝讘讬谉 砖讜讬 砖讬转住专讬 [砖诪讻专 讚讘专 讛砖讜讜讛 砖砖 注砖专讛] 讘注砖专讬诐 讜讗专讘注讛? 讜砖诪注 诪讬谞讛 [讜诇诪讚 诪讻讗谉] 讻讬 砖诇讬砖 诪注讜转 谞诪讬 [讙诐 讻谉] 砖谞讬谞讜, 讻砖诪讜讗诇, 讜讚讜讞讬诐:


诇讗, 讛讻讜讜谞讛 讛讬讗 讚讝讘讬谉 砖讜讬 [砖诪讻专 讚讘专 讛砖讜讜讛] 注砖专讬诐 讜讗专讘注讛 讘砖讬转住专 [讘砖砖讛 注砖专]. 讜砖讜讗诇讬诐: 讗诐 讻谉 诪讬 谞转讗谞讛 [专讜诪讛] 讘讝讛 鈥� 讛诪讜讻专, 讗讬诪讗 住讬驻讗 [讗诪讜专 讗转 住讜驻讛 砖诇 讛诪砖谞讛] 讗诪专 诇讛诐: 讻诇 讛讬讜诐 诪讜转专 诇讞讝讜专. 讜讛诇讗 讗诪专 专讘 谞讞诪谉: 诇讗 砖谞讜 讗诇讗 诇讜拽讞, 讗讘诇 诪讜讻专 诇注讜诇诐 讞讜讝专. 讗诇讗 讻讱 讬砖 诇驻专砖: 讚讝讘讬谉 [砖诪讻专] 砖讜讜讛 注砖专讬诐 讜讗专讘注讛 讘转诇转讬谉 讜转专讬谉 [讘砖诇讜砖讬诐 讜砖转讬诐].


讜诪注讬专讬诐, 转谞讬讗 讻讜讜转讬讛 [砖谞讜讬讛 讘专讬讬转讗 砖讬讟转讜] 砖诇 砖诪讜讗诇: 诪讬 砖讛讜讟诇 注诇讬讜 (砖专讜诪讛) 讬讚讜 注诇 讛注诇讬讜谞讛. 讻讬爪讚? 诪讻专 诇讜 砖讜讛 讞诪砖讛 讘砖砖讛, 诪讬 谞转讗谞讛 (专讜诪讛) 讻讗谉 鈥� 诇讜拽讞, 讘诪拽专讛 讝讛 讬讚 诇讜拽讞 注诇 讛注诇讬讜谞讛, 专爪讛 讛诇讜拽讞 鈥� 讗讜诪专 诇讜 诇诪讜讻专: 转谉 诇讬 诪注讜转讬 砖专爪讜谞讬 诇讘讟诇 讗转 讛诪拽讞, 讗讜 转谉 诇讬 诪讛 砖讗讜谞讬转谞讬 [砖专讬诪讬转 讗讜转讬 讘讜]. 讜讗讜诇诐 讗诐 诪讻专 诇讜

